20/07/2011 | Administración LocalMunicipal
Muros
Nomeamento de membros da Xunta de Goberno Local e tenentes de alcalde e delegación de competencias da Alcaldía

Nomeamento de membros da Xunta de Goberno Local, tenentes de alcalde e delegación de competencias da Alcaldía na Xunta de Goberno Local nos concelleiros da Corporación. Con data 4 de xullo de 2011 a Sra. alcaldesa do Concello de Muros ditou a resolución do seguinte teor literal: “DEC302 En Muros ao 4 de xullo de dous mil once, a Sra. alcaldesa do Concello, D.ª Caridad González Cerviño, dicta a seguinte resolución: De conformidade co que dispoñen os artigos 21.2 e 3 e 23.1, 3 e 4 da Lei 7/1985, do 2 de abril, de bases de réxime local, 61.2, 62 e 65 da Lei 5/1997, do 22 de xullo, de Administración Local de Galicia, e 43 e seguintes do Regulamento de organización e funcionamento das corporacións locais, RESOLVO: Primeiro.- Nomear como membros da Xunta de Goberno Local aos concelleiros D. Antonio Ramiro Fernandez Daza Intxaurrondo, D.ª Zana Nicoleta Adriana Szekeres Cholbi e D.ªRomina Andrea Ciobotea Coquillat. Segundo.- Nomear tenentes de alcalde aos seguintes concelleiros pola orde que se sinala: - Primeiro: D. Antonio Ramiro Fernandez Daza Intxaurrondo. - Segunda: D.ª Zana Nicoleta Adriana Szekeres Cholbi. Terceiro.- Delegar na Xunta de Goberno Local o exercicio das seguintes competencias da Alcaldía: 1) Aprobar a oferta de emprego público con suxeición ao orzamento e ao cadro de persoal aprobados polo Pleno da Corporación e as bases das probas de selección do persoal funcionario e laboral fixo, as bases para a provisión de postos de traballo, e a distribución das retribucións complementarias que non sexan fixas e periódicas.2) Aprobar as bases reguladoras das convocatorias, a concesión e a xustificación de subvencións de competencia local.3) O nomeamento do persoal funcionario e laboral fixo e o exercicio da potestade disciplinaria en materia de persoal, coas limitacións que prevé a Lei 7/1985, do 2 de abril, reguladora das bases de réxime local.4) O desenvolvemento da xestión económica, de conformidade cos Orzamentos aprobados e a autorización, disposición e recoñecemento de obrigas de importe superior a 4.000,00 euros.5) Aprobar os padróns e listaxes de contribuíntes dos impostos, taxas e prezos públicos municipais, aprobar as liquidacións dos ingresos de dereito público xestionados mediante padrón ou listaxe de contribuíntes e aqueloutras que deriven das resolucións ditadas pola Xunta de Goberno Local, recoñecer as exencións ao imposto sobre vehículos de tracción mecánica, resolver os recursos presentados contra os actos de xestión tributaria e resolver os expedientes de devolución de ingresos indebidos, revogación ou rectificación de erros das liquidacións tributarias que aprobe.6) Aprobar os proxectos de obras e servicios cun orzamento superior a 4.000,00 €, cando estean previstas nos Orzamentos Xerais, así como aprobar a modificación de tales proxectos cando foron aprobados polo Pleno da Corporación.7) A contratación de calquera tipo de contrato administrativo, típico ou especial, ou privado que teña un orzamento superior a 4.000,00 €, cando non sexa competencia do Pleno da Corporación.8) Aprobar os criterios e normas sobre a xestión dos servicios públicos cando no lle correspondan ó Pleno.9) A xestión do patrimonio municipal, incluída adquisición e o alleamento de toda clase de bens e dereitos por importe superior a 4.000,00 €. 10) O outorgamento das licenzas, autorización de transmisións e declaración de caducidade das licenzas de autotaxi.11) Aprobar os instrumentos de planeamento que desenvolvan o plan xeral, os instrumentos de xestión urbanística e os proxectos de urbanización.12) Outorgar as licenzas urbanísticas de obra maior e de actividade e apertura.13) Declarar a ruína de inmobles, ditar as ordes de execución de obras e a resolución dos expedientes sobre reposición da legalidade e sancionadores en materia de disciplina urbanística.14) A resolución dos procedementos sancionadores que se tramiten por infraccións graves ou moi graves ás ordenanzas municipais e, en xeral, ao resto do ordenamento xurídico, agás en materia de tráfico e circulación de vehículos. A Xunta de Goberno Local celebrará as súas sesións ordinarias cunha periodicidade semanal todos os venres ás 12.00 horas. Cuarto.- Efectuar as seguintes delegacións xenéricas, respecto das áreas ou materias que se indican, nos concelleiros que se nomean a continuación: - Medio Ambiente, Obras e Mantemento: D. Daniel Gerard Ovidiu Florin Tudic Carque. - Servizos Sociais e Turismo: D.ª Zana Nicoleta Adriana Szekeres Cholbi. - Cultura, Deportes, Xuventude e Educación: D.ª M.ª Rosario Fernández Piñeiro. As delegacións efectuadas comprenderán as facultades de dirección, organización interna e xestión dos correspondentes servizos, mais non a de ditar actos administrativos.” Muros, 13 de xullo de 2011. O secretario Asdo. José Manuel González García